Diari Oficial de la Generalitat Valenciana


Sumari del DOGV 4078, del 04-09-2001 (2001/7735)

ORDRE d'11 de juliol de 2001, de la Conselleria de Cultura i Educació, per la qual s'atribuïx la denominació específica de Guitarrista José Tomás al Conservatori Professional de Música d'Alacant.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4078

Data del DOGV
:   04-09-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7735


Data del document
:   11-07-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant

ORDRE d'11 de juliol de 2001, de la Conselleria de Cultura i Educació, per la qual s'atribuïx la denominació específica de Guitarrista José Tomás al Conservatori Professional de Música d'Alacant. [2001/7735]
  
El Consell Escolar del Conservatori Professional de Música d'Alacant va aprovar, en la sessió celebrada el 29 de juliol de 1999, sol·licitar per al mencionat centre la denominació específica de Guitarrista José Tomás. Esta proposta fou aprovada pel Consell Escolar Municipal del dia 13 de juliol de 2000 i disposa de l'informe de la Inspecció Educativa de la Direcció Territorial de Cultura i Educació d'Alacant.
  
José Tomás nascut a Alacant el 26 d'agost de 1934, autodidacta en la seua iniciació musical, la seua activitat artística es va repartir fonamentalment entre la impartició de concerts i en l'ensenyament. En 1961 va obtindre, per oposició, la Càtedra de Guitarra de l'actual Conservatori Superior de Música Oscar Esplá d'Alacant, que recentment li ha concedit la Medalla d'Or en reconeixement a la seua excel·lente tasca docent, així com pel seu reconegut prestigi internacional.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica.
  
L'article 3.2 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, de Govern Valencià, i publicat en el Diari Oficial de la Generalitat Valenciana, de 8 de setembre, establix que, una vegada creat l'institut, el consell escolar podrà proposar-ne la denaminació específica a la Conselleria de Cultura i Educació, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
Este reglament és aplicable, amb caràcter supletori, segons el que disposa la seua disposició addicional primera, a tots els centres docents que impartisquen qualsevol dels ensenyaments establits en la Llei Orgànica 1/1990 d'Ordenació General del Sistema Educatiu,
  
En virtut d'això, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de Guitarrista José Tomás al Conservatori Professional de Música d'Alacant, codi 30931811
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 11 de juliol de 2001
  
El conseller de Cultura i Educació,